**Тұрақты комиссияның 2020 жылғы 7 тамыздағы**

**қаулысы**

**Арнайы экономикалық аймақты,**

**өнеркәсіпті және бәсекеге қабілетті**

**жаңа экспорттық-бағдарлы**

**өндірістерді, Нұр-Сұлтан қаласының**

**инфрақұрылымын дамыту туралы**

Нұр-Сұлтан қаласы мәслихатының бюджет, экономика, өнеркәсіп және кәсіпкерлік мәселелері жөніндегі тұрақты комиссиясы (бұдан әрі – Тұрақты комиссия) «Арнайы экономикалық аймақты, өнеркәсіпті және бәсекеге қабілетті жаңа экспорттық-бағдарлы өндірістерді, Нұр-Сұлтан қаласының инфрақұрылымын дамыту туралы» ақпаратты тыңдап және талқылап, Арнайы экономикалық аймақты, өнеркәсіпті және бәсекеге қабілетті жаңа экспорттық-бағдарлы өндірістерді, Нұр-Сұлтан қаласының инфрақұрылымын дамыту мәселелері бойынша белгілі бір жұмыстар жүргізіліп жатқанын атап өтті.

Қаланың өнеркәсібі негізінен өңдеуші өнеркәсіптен тұрады, оның үлесі 84% құрайды.

Өткен 4 жылда өңдеуші өнеркәсіп тұрақты өсуді көрсетіп отыр, шығару көлемі 2 еседен астам өсті. Қалалық өнеркәсіптік кәсіпорындарының негізгі үлесі № 1 Индустриялық паркте, Технопаркте, Өндіріс кентінде шоғырланған.

Бүгінгі таңда металлургия, темір жол машинасын жасау, қорғаныс өнеркәсібі, құрылыс индустриясы, сусындар өндірісі және тамақ өнеркәсібі сияқты негізгі салалар қалыптасты.

Металлургия, темір жол машинасын жасау, қорғаныс өнеркәсібі, құрылыс индустриясы, сусындар өндірісі және тамақ өнеркәсібі сияқты негізгі салалар қалыптасты.

Өңдеуші өнеркәсіп экспортының көлемі 2020 жылдың 5 айында $ 510,9 млн. құрады.

Қала аумағында экспорттық бағдарлы 41 кәсіпорын бар, олар 2019 жылы өз өнімдерін шамамен 100 млн. АҚШ доллары сомасында Қытайға, Иранға, Түркияға, ТМД елдеріне өткізген.

Қалалық кәсіпорындар локомотивтер («Локомотив құрастыру зауыты» АҚ), оптикалық аспаптар («Қазақстан ASELSAN Инжиниринг» ЖШС), шприц-пробиркалар («Ztown Development» ЖШС) экспорттайды.

Сондай-ақ, экспорт географиясы мен номенклатурасы кеңейіп келеді, қазіргі уақытта қорғаныс саласы үшін оптикалық өнімдерді, құрғақ құрылыс қоспаларын, санитарлық-гигиеналық өнімдерді, қағаз сүлгілерді Түркия, Беларусь, Өзбекстан, Тәжікстан, Украина, Қырғызстан, Түркіменстан және т.б. елдерге алғаш рет экспорттай бастады.

«Астана – жаңа қала» АЭА 2002 жылғы 1 қаңтардан бастап 2027 жылғы 1 қаңтарға дейінгі қолданылу мерзімімен жұмыс істейді.

«Астана – жаңа қала» АЭА аумағы 15 421,72 га құрайды және № 1 Индустриялық парк пен Нұр-Сұлтан қаласының Әкімшілік-іскерлік орталығының аумағын қамтиды. АЭА инвестицияларды тарту құралы ретінде салықтық (КТС - 0%, жер салығы - 0%, тегін жер, мүлік салығы - 0% және әкелінетін тауарлардың ҚҚС бойынша нөлдік мөлшерлеме), кедендік жеңілдіктер (шикізат пен жабдықтарды импорттау кезінде кедендік баждардан босату) және басқалар (инфрақұрылым, шетелдік жұмыс күшін жалдауды жеңілдету) сияқты артықшылықтарды көздейді.

АЭА артықшылықтарының арқасында, 2002 жылдан бастап АЭА әкімшілік-іскерлік орталығының аумағында барлық кезеңде 400–ден астам нысан (мектептер, әлеуметтік-мәдени мақсаттағы нысандар, тұрғын әкімшілік ғимараттары және т.б.) тіркелді.

№ 1 Индустриялық парктің аумағы 598,1 га құрайды.

Аталған аумақта 75 инвестициялық жоба іске асырылуда, оның 50-і жалпы сомасы 155 млрд. теңгеге іске қосылды және 56 млрд. теңге сомасындағы 25жоба іске асырылу сатысында.

Кәсіпорындардың негізгі шығаратын өнімдері: электровоздар, жолаушылар вагондары, әскери броньды техника, электронды-оптикалық аспаптар, алтын аффинажы, жиһаз өнімдері, минералды тыңайтқыштар, құрылыс материалдары мен жабдықтар.

Техникалық су резервуарлары бар сорғы станциясы, «Шығыс өнеркәсіптік ауданы» 110/10кВ қосалқы станциясы, ұзындығы 3,4 км магистральдық жылу трассасы, 4,5 км тарату жылу желілері, 10 кВ 7 тарату пункті және 7,5 км кабель каналының құрылысы толық көлемде аяқталды және пайдалануға берілді.

«Астана – Технополис» АЭА 2017 жылғы 24 қарашадан бастап 2042 жылға дейін жұмыс істейді.

«Астана-Технополис» АЭА аумағының жалпы ауданы 652,92 га құрайды және № 2 Индустриялық парк, «Назарбаев Университеті» АҚ аумағын, Сулы-Жасыл бульвар аумағын, сондай-ақ 800 орындық көпфункционалды аурухана аумағын қамтиды.

«Астана – Технополис» АЭА-ны дамыту шеңберінде компаниялармен инвестициялар тарту, ақпараттық қолдау және инвестициялар тарту мәселелері бойынша өзара ақпарат алмасу саласындағы өзара тиімді ынтымақтастық, сондай-ақ тиісті салаларда өзара тәжірибе алмасу туралы 18 меморандум жасалды.

№ 2 Индустриялық паркті іске асыру басталды. № 2 Индустриялық паркінің аумағы 433,1 га құрайды. Екінші Индустриялық паркті әзірлеуге мастер-жоспарды әзірлеу үшін «Jurong Consultants» (Сингапур Республикасы) компаниясының халықаралық деңгейдегі үздік сарапшылары тартылды.

«Астана - Технополис» жеке АЭА құрылды, оған № 2 Индустриялық парк пен «Назарбаев Университеті» ДБҰ-ның 2042 жылға дейінгі қолданылу мерзімі енгізілді. АЭА тиімді басқару және одан әрі дамыту үшін «Астана — Технополис» АЭА Басқарушы компаниясы» АҚ басқарушы компаниясы құрылды.

Сонымен қатар, Тұрақты комиссия 2018 жылдың қазан айында қалалық мәслихат депутаттары № 1 Индустриалды парк аумағында инженерлік коммуникациялар толық жүргізілмегені, қалалық қоғамдық көліктің жұмысы жолға қойылмағаны, автобус аялдамалары болмағаны туралы мәселелерді бұрын көтергенін атап өтті.

Алайда, отырыс барысында жоғарыда аталған мәселелер бүгінгі күнге дейін шешілмей қалғаны анықталды.

Бүгінгі күні № 1 Индустриялық парк аумағында нөсерлік кәріз желісін жүргізу бойынша мәселесі шешілмеген, сорғы станциялары пайдалануға берілмеген және т.б. Бұл ретте, № 1 Индустриялық парк 10 жылдан бері салынып келеді. Құрылыс мерзімі барлық уақытта ұзартылады, бұл ретте «Астана – Технополис» АЭА Басқарушы компаниясы» АҚ (бұдан әрі – Басқарушы компания) жыл сайын ақша қаражатының құнсызданатынын, инфляция басталатынын, көрсетілетін қызметтерге, тауарлар мен жұмыстарға бағалар көтерілетінін ескеру қажет. Қазіргі күрделі экономикалық жағдайда Басқарушы компания жобаны іске асыру бойынша шығындарды азайту мақсатында дағдарыс-менеджментімен айналысуы керек.

Жоғарыда баяндалғандардың негізінде Нұр-Сұлтан қаласы мәслихатының бюджет, экономика, өнеркәсіп және кәсіпкерлік мәселелері жөніндегі тұрақты комиссиясы **ҚАУЛЫ ЕТТІ:**

1. «Арнайы экономикалық аймақты, өнеркәсіпті және бәсекеге қабілетті жаңа экспорттық-бағдарлы өндірістерді, Нұр-Сұлтан қаласының инфрақұрылымын дамыту туралы» ақпарат назарға алынсын.

2. Нұр-Сұлтан қаласының әкімдігіне ұсынылсын:

№ 1 Индустриялық парк аумағында нөсерлік кәріз желісін жүргізу, сорғы станцияларын пайдалануға беру, сондай-ақ № 1 Индустриялық парктің өндірістік нысандарына жетіспейтін басқа да инфрақұрылым жүргізу жөнінде шаралар қабылдау;

№ 1 және № 2 Индустриялық парктерді құру жөніндегі жобаларды іске асыруды жеделдету.

№ 1 Индустриялық парк аумағында жылы автобус аялдамаларын орнату.

3. «Нұр-Сұлтан қаласының Инвестициялар және кәсіпкерлікті дамыту басқармасы» ММ «Астана – Технополис» АЭА Басқарушы компаниясы» АҚ-пен бірлесіп ұсынылсын:

№ 1 және № 2 индустриялық парктердің аумақтарында инженерлік инфрақұрылым құрылысы бойынша және т.б. орын алып отырған мәселелерге қатысты анықтаманы және оларды шешу жолдарын қалалық мәслихатқа ұсыну;

№ 1 және № 2 индустриялық парктердің аумағында шығарылатын өнімдердің қажеттілігіне мониторинг жүргізу;

№ 1 және № 2 индустриялық парктердің құрылысы бойынша жобаларды құруға және іске асыруға бағытталған ақшалай шығыстарды оңтайландыру (қысқарту) бойынша шаралар қабылдау;

ықтимал тәуекелдердің алдын алу мақсатында дағдарыс-менеджмент құру.

4. Осы қаулының орындалуын бақылау Нұр-Сұлтан қаласы мәслихатының бюджет, экономика, өнеркәсіп және кәсіпкерлік мәселелері жөніндегі тұрақты комиссиясына жүктелсін.

**Нұр-Сұлтан қаласы мәслихатының**

**бюджет, экономика, өнеркәсіп**

**және кәсіпкерлік мәселелері жөніндегі**

**тұрақты комиссиясының**

**төрағасы М. Шекенов**